జంధ్యాల పాపయ్య శాస్త్రి

జంధ్యాల పాపయ్య శాస్త్రి (జ:1912 ఆగస్టు 4 -మ: 1992 జూన్ 21) 20వ శతాబ్దంలో బాగా జనాదరణ పొందిన తెలుగు కవులలో ఒకరు. ఇతని కవిత్వం సులభమైన శైలిలో, సమకాలీన ధోరణిలో, చక్కని తెలుగు నుడికారముతో విన సొంపై ఉంటుంది. ఖండకావ్యాలు వీరి ప్రత్యేకత. అందునా కరుణ రస ప్రధానముగా చాలా కవితలు వ్రాసి, "కరుణశ్రీ" అని పేరుపొందారు

కరుణశ్రీ అత్యంత ప్రముఖ కావ్యాలు "పుష్పవిలాపము", "కుంతి కుమారి" అని అనవచ్చును. ఇతని కవితాత్రయం అయిన 'ఉదయశ్రీ', 'విజయశ్రీ',, 'కరుణశ్రీ' అత్యధిక ముద్రణలు కలిగి, ఎనలేని ఖ్యాతి గాంచాయి. పై మూడింటిని తన సున్నిత హృదయం, తర్కానికి ప్రతీక అయిన తన మెదడు,, తన విలువైన జీవితమని అభివర్ణిస్తారు. ఈ మూడు రచనలు, కరుణశ్రీ  అభిప్రాయం సత్యం, శివం,, సుందరం రూపాంతరాలుగా పరిగణిస్తారు.

ఇతని కవిత్వం పాఠకులని ఆత్మజ్ఞాన శిఖరాంచులనే కాక సమాజాంతరళాలలోని దుఃఖాన్ని, వాటికి కారణాలని, పరిష్కార మార్గాలని కూడా చూపుతాయి. మనుషులలో ఉత్తమ మార్పుకై, సమాజములో శాంతికై, నైతిక విలువ అను సంపద్వృద్ధికై తన కవిత్వాన్ని వినియోగించారు. ఆందునే ఈనాటికి వారి పద్యాలు జనుల నోటిలో నానుతూనే ఉన్నాయి.

బాల్యం, విద్య, ఉద్యోగం
కరుణశ్రీ గుంటూరు జిల్లా, పెదనందిపాడు మండలంలోని కొమ్మూరు గ్రామంలో 1912, ఆగస్టు 4న జన్మించారు. తల్లి మహాలక్ష్మమ్మ, తండ్రి పరదేశయ్య. కొమ్మూరులో ప్రాథమిక, మాగద్యమిక విద్య చదివిన పాపయ్యకు సంస్కృత భాషపై మక్కువ పెరిగింది. భమిడిపాటి సుబ్రహ్మణ్యశర్మ, కుప్పా ఆంజనేయశాస్త్రి వద్ద సంస్కృత కావ్యాలు చదివారు. రాష్ట్ర భాషా విశారద, ఉభయ భాషా ప్రవీణ, హిందీ భాషా ప్రవీణ పరీక్షలలో ఉత్తీర్ణుడై అమరావతి రామకృష్ణ విద్యాపీఠంలోనూ, గుంటూరు స్టాల్ గర్ల్స్ హైస్కూలులోనూ, ఆంధ్ర క్రైస్తవ కళాశాలలోనూ అధ్యాపకునిగా పనిచేశారు.

ఇతని కలం పేరు ‘కరుణశ్రీ’. ఉదయశ్రీ, విజయశ్రీ, కరుణశ్రీ, ఉమర్‌ ఖయ్యూం ఇతని రచనలు. కుంతి కుమారి, పుష్పవిలాపం (ఘంటసాల గానం చేశారు) మొదలైన కవితా ఖండికలు బహుళ జనాదరణ పొందాయి. 20వ శతాబ్దంలో బాగా జనాదరణ పొందిన తెలుగు కవులలో ఒకరు. ఇతని కవిత్వం సులభమైన శైలిలో, సమకాలీన ధోరణిలో, చక్కని తెలుగు నుడికారముతో విన సొంపై యుండును. ఖండకావ్యాలు ఇతని ప్రత్యేకత. అందునా కరుణ రస ప్రధానంగా చాలా కవితలు వ్రాసి, "కరుణశ్రీ" అని పేరుపొందారు. మృదుమధురమైన పద్య రచనా శైలి వీరి ప్రత్యేకత. 1992 జూన్‌ 22న పాపయ్యశాస్త్రి పరమపదించారు.

రచనలు
 కళ్యాణ కాదంబరి: ప్రసిద్ధి పొందిన బాణభట్టుడు సంస్కృతంలో కాదంబరి అనే వచన కావ్యం రచించారు. ఆ కాదంబరిని తన పద్యలాలిత్యం ద్వారా తెలుగు సాహిత్యాభిమానులకు పరిచితుడైన కరుణశ్రీ జంధ్యాల పాపయ్యశాస్త్రి సులభశైలిలో అనువదించారు.భారత డిజిటల్ లైబ్రరీలో కళ్యాణ కాదంబరి పుస్తకం.
 పుష్పవిలాపము: ఘంటసాల రికార్డుల పుష్పవిలాపం పద్యాలు బాగా ప్రాచుర్యం పొందాయి.
 కుంతీకుమారి
 ఉదయశ్రీ
 విజయశ్రీ 
 కరుణశ్రీ
 ఉమర్‌ ఖయ్యూం
 ఆనందలహరి
 ప్రేమమూర్తి (బుద్ధచరిత్రం) భారత డిజిటల్ లైబ్రరీలో ప్రేమమూర్తి పుస్తకం.
 అరుణకిరణాలు
 అనురాగలహరి

రచనల నుండి ఉదాహరణలు
ఇతను రాసిన పుష్పవిలాపం నుంచి రెండు పద్యాలు.
సీ|| నే నొక పూలమొక్క కడ నిల్చి చివాలున కొమ్మవంచి గో
రానెడు నంతలోన విరు లన్నియు జాలిగ నోళ్ళు విప్పి "మా
ప్రాణము తీతువా" యనుచు బావురు మన్నవి; క్రుంగిపోతి; నా
మానసమం దెదో తళుకు మన్నది పుష్పవిలాప కావ్యమై

ఊలు దారాలతో గొంతు కురి బిగించి
గుండెలో నుండి సూదులు గ్రుచ్చి కూర్చి
ముడుచు_కొందురు ముచ్చట ముడుల మమ్ము
అకట! దయలేని వారు మీ యాడువారు

 పురస్కారాలు, గౌరవాలు 
తెలుగు అకాడెమి పురస్కారం - 29 ఏప్రిలు, 1985 (మద్రాసు)

రసమయి పురస్కారం - 1987 జూన్ 27 (హైదరాబాదు)

ఆభినందన పురస్కారం - 1987 సెప్టెంబరు 21 (హైదరాబాదు)

శుభాంగి పురస్కారం - 1989 జనవరి 27 (హైదరాబాదు)

ఆభిరుచి పురస్కారం - 9 ఏప్రిలు 1989 (ఒంగోలు)

నలం కృష్ణరాయ పురస్కారం - 17 ఏప్రిలు 1989 (బాపట్ల)

సింధూజ పురస్కారం - 1989 నవంబరు 8 (సికిందరాబాదు)

డా|| పైడి లక్ష్మయ్య పురస్కారం - 1989 జూన్ 24 (హైదరాబాదు)

మహామంత్రి మాదన్న పురస్కారం - 1990 మార్చి 16 (హైదరాబాదు)

యార్లగడ్డ రంగనాయకులు పురస్కారం - 1990 అక్టోబరు 26 (మద్రాసు)

డా|| బూర్గుల రమకృష్ణారావు పురస్కారం - 1991 మార్చి 13 (హైదరాబాదు)

 ఇతర విషయాలు 
- "సుభాషిణి" అను మాసపత్రికకు 1951-1953 కాలములో సంపాదకునిగా పనిచేసారు.

- జాతీయ రచయితల గోష్ఠి (క్రొత్త ఢిల్లె, 1961 జనవరి 24) లో పాల్గొన్నారు

- పుట్టపర్తి శ్రీ సత్యసాయిబాబా గారి "దైవ సన్మానం", 1972 సెప్టెంబరు 25న పుట్టపర్తిలో.

- ప్రత్యేక సభ్యత్వము, ఆంధ్రప్రదేశ్ సాహిత్య అకాడెమి, 1977 జనవరి 29న హైదరాబాదులో.

- బంగారుపుష్ప సన్మానము, పుత్తడి కంకణధారణా సన్మానం, 1982 జూన్ 27న విజయవాడలో.

- ఆంధ్రప్రదేశ్ సాహిత్య అకాడెమి పురస్కారం, 1983 జనవరి 30న.

- "మెన్ ఆఫ్ లెట్టెర్స్" సభ్యత్వం, 1984 ఏప్రిల్ 1న.

- రాష్ట్రపతి జ్ఞాని జైల్ సింఘ్ చేతులమీదుగా సన్మానం, 1987 ఏప్రిల్ 25న.

- "ఊదయశ్రీ" స్వర్ణోత్సవం,, "విజయశ్రీ", "కరుణశ్రీ"ల రజతోత్సవం, అప్పటి ఆంధ్రప్రదేశ్ ముఖ్యమంత్రి నందమూరి తారక రామారావు చేతులమీదుగా, 1987 జూన్ 27న.

- "తెలుగు బాల" అను పుస్తకం 1,25,000కు పైగా ప్రతులు, 50,000కు పైగా ఉదయశ్రీ, 25,000కు పైగా విజయశ్రీ, కరుణశ్రీ ప్రతులు అమ్ముడుబోయాయి.

- "ఫుష్పవిలాపము", "కుంతికుమారి",, "ఆనంద లహరి" కావ్యాలు ఆంగ్లంలోనికి డా|| అమరేంద్ర, హిందీ లోనికి సూర్యనారాయభాను అనువదించారు.

- గాన గంధర్వులు ఘంటసాల వేంకటేశ్వరరావు "అద్వైత మూర్తి", "సంధ్యశ్రీ", "పుష్పవిలాపము", కుంతికుమారి", "అంజలి", "కరుణామయి",, "ప్రభాతి" కావ్యాలను గానం చేసారు.

- "భువన విజయము" నాటకంలో ముక్కు తిమ్మనగాను, "భారతావతరణము" నాటకములోలో నన్నయ్యగాను, "ఇందిరమందిరము" నాటకములో చేమకూర వేంకట కవి గాను,, "బ్రహ్మసభ" నాటకములో పోతన గాను పాత్రధారణ చేసారు.

మూలాలు

బయటి లింకులు
 కరూణశ్రీ రచనలు
 కరుణశ్రీ కవిత్వం 
 బయోడేటా
 కరుణశ్రీ శతజయంతి

వర్గం:తెలుగు కవులు
వర్గం:1912 జననాలు
వర్గం:1992 మరణాలు
వర్గం:గుంటూరు జిల్లా కవులు
వర్గం:కలం పేరుతో రచనలు చేసిన ఆంధ్రప్రదేశ్ వ్యక్తులు